Grupul Rompetrol, controlat de compania KazMunaiGaz din Kazahstan, a intrat în vizorul unui potenţial investitor american, au declarat pentru G4Media.ro surse apropiate negocierilor. Investitorul american este reprezentat de Don Laguardia, un specialist în investiţii pe pieţele emergente.

Potrivit G4Media.ro, Laguardia va veni săptămâna viitoare în România pentru discuţii privind preluarea pachetului majoritar Rompetrol.

Tranzacţia prin care KazMunaiGaz urma să vândă pachetul majoritar al Rompetrol către compania chineză China Energy Fund Committee (CEFC) a intrat în impas după ce fondatorul CEFC a fost arestat în China pentru acuzaţii de corupţie, iar compania plănuieşte să-şi vândă toate proprietăţile imobiliare pe plan global, mai scrie G4Media.ro.

Articolul integral - AICI.